b"\n_START_ARTICLE_\nEl amante liberal\n_START_SECTION_\nArgument\n_START_PARAGRAPH_\nRicardo \xc3\xa9s un cavaller sicili\xc3\xa0 que est\xc3\xa0 captiu a Turquia i que conta al seu amic, el renegat Mahamut, la causa del seu captiveri._NEWLINE_A Tr\xc3\xa1pani vivia una donzella que es deia Leonisa, d'una gran bellesa, cantada per tots els poetes: que tenia els cabells d'or, que els seus ulls eren dos resplendents sols i les seves galtes, purp\xc3\xbaries roses. Les seves dents, perles, els seus llavis, robins, la seva gola, alabastre, i que les seves parts amb el tot i el tot amb les seves parts feien una meravellosa i concertada harmonia._NEWLINE_Ricardo se n'enamora per\xc3\xb2 no \xc3\xa9s correspost, ja que pel que sembla ella sent inclinaci\xc3\xb3 per Cornelio. Durant una baralla entre Ricardo i Cornelio i els seus parents en un jard\xc3\xad de la costa, apareixen els turcs, que capturen Ricardo i Leonisa, mentre que Corneli pot fugir a temps. Les desventures els separen, i Ricardo arriba a creure que Leonisa ha mort durant una tempesta. Un cop acabat el relat de Ricardo, trobant-se junts els nobles turcs Al\xc3\xad i Hazan i el cad\xc3\xad de la ciutat, arriba un jueu que vol vendre una bell\xc3\xadssima cristiana, que no \xc3\xa9s altra que Leonisa._NEWLINE_Al\xc3\xad i Hazan es proposen adquirir la noia per al Gran Turc, per\xc3\xb2 guardant el secret desig de gaudir-la. El Cad\xc3\xad, que tamb\xc3\xa9 la vol, pren una determinaci\xc3\xb3: quedar-se amb ella i enviar-la al Gran Turc en nom d'Al\xc3\xad i de Hazan. M\xc3\xa9s tard, Ricardo es posa d'acord amb Mahamut i entra al servei del Cad\xc3\xad._NEWLINE_L'acci\xc3\xb3 a partir d'aqu\xc3\xad es complica, ja que el senyor encarrega als dos criats la missi\xc3\xb3 de conv\xc3\xa8ncer Leonisa perqu\xc3\xa8 accedeixi als seus desitjos. Mentrestant, l'esposa del Cad\xc3\xad, que es deia Halima, comen\xc3\xa7a a sentir atracci\xc3\xb3 per Ricardo, i per aix\xc3\xb2 encarrega a Leonisa una missi\xc3\xb3 semblant. Tot a\xc3\xa7\xc3\xb2 fa que es produeixi la trobada i reconeixement d'ambd\xc3\xb3s. Mentrestant, com Ali i Hazan reclamen que lliuren l'esclava al Gran Turc, els dos criats proposen al seu senyor un ardit perqu\xc3\xa8 durant el viatge es puguin realitzar els seus desitjos fent desapar\xc3\xa8ixer la seva dona._NEWLINE_Ells, d'altra banda, ja tenen preparat un altre pla per poder escapar amb Leonisa, mentre que Halima tamb\xc3\xa9 creu tenir el seu._NEWLINE_El vaixell del Cad\xc3\xad es veu sobtadament atacat per dues naus, una de pirates i una altra de cristians, que realment no s\xc3\xb3n sin\xc3\xb3 les naus d'Al\xc3\xad i de Hazan, que pretenen capturar Leonisa. Ambdues naus lluitaran fins a destrossar-se. Ricardo i Mahamut aconsegueixen aix\xc3\xad fer-se amos de la situaci\xc3\xb3 i retornar feli\xc3\xa7os a Sic\xc3\xadlia._NEWLINE_Per\xc3\xb2 Ricardo, en arribar, no vol m\xc3\xa9s recompensa que la felicitat de Leonisa. I per aix\xc3\xb2, creient que ella estava encara enamorada de Corneli, L'hi lliura generosament. La mateixa Leonisa reaccionar\xc3\xa0 manifestant que la seva voluntat abans dubtosa era ara decididament favorable a Ricardo la fama del qual surt dels termes de Sic\xc3\xadlia i s'est\xc3\xa9n per tots els d'It\xc3\xa0lia i de moltes llocs, sota el nom de L'amant liberal."